Sakalangkung suka sukur kula ing Pangeran, saha sêmbah sungkêm kula ing sahandhap ing sampeyan dalêm ingkang sinuhun ingkang minulya saha ingkang wicaksana kangjêng susuhunan, punapa malih sakalangkung gênging panuwun kula katur Narpawandawa, dene santana dalêm grad V samangke kawênangakên ngangge sêsêbutan darah, ingkang jalêr radèn mas, ingkang èstri radèn ajêng, manawi sampun emah-emah radèn ayu. Kadadosan makatên wau botên liya inggih namung saking panggrêguting tandangipun Narpawandawa, saking kawicaksanan dalêm, saha saking kuwaosipun ingkang Murbèng Alam. Kêmpalipun daya kêkiyatan têtiga ing nginggil punika ngantos sagêd amujudakên kêkancingan nagari katitimangsan kaping 25 Januari 1938 ôngka 1 C/4/I. Awit saking punika [puni...]